paragraph_text: Nakon uklanjanja Allendea, general Augusto Pinochet je odbio vratiti vlast civilnoj Vladi te je u Čileu zavladala vojna hunta koja je bila na vlasti od 1973. do 1990. godine, završavajući gotovo 41 godinu dugu čileansku demokratsku vladavinu. Vojna hunta koja je preuzela vlast raspustila je Kongres Čilea i počela progon navodnih disidenata, u kojima su ubijene tisuće Allendeovih pristaša.